Blair penäsi poliittista ratkaisua Gazasta - Ulkomaat - Uutiset - MTV.fi
Blair penäsi poliittista ratkaisua Gazasta Ulkomaat
Julkaistu 01.03.2009 18:56
Lähi-idän rauhanvälittäjänä toimiva entinen Britannian pääministeri Tony Blair vaatii Gazaan "toteuttamiskelpoista ja kestävää" tulitaukoa ja sen jälkeistä Gazan saarron purkamista.
Gazan jälleenrakennusta käsittelevä kansainvälinen kokous alkaa huomenna Egyptissä. - Konferenssista on luvassa rahaa, mahdollisesti merkittäviäkin määriä, mutta sillä ei ole pysyvää vaikutusta ilman poliittista ratkaisua, Blair sanoi.
Palestiinalaishallinto odottaa kokoukseen osallistuvilta rahoittajilta vajaan 2,2 miljardin euron suuruisia sitoumuksia. Niistä Gazaan menevä apu olisi reilut miljardi euroa.Blair ensi kertaa Gazassa Blair vieraili tänään ensimmäistä kertaa itse Gazassa. Hän ei tavannut vierailullaan Gazaa hallinnoivan Hamasin edustajia, joita ei ole kutsuttu myöskään Egyptissä pidettävään kokoukseen. Kansainväliset avustusjärjestöt ovat valittaneet kokouksen alla, että niillä on vaikeuksia avustusten toimittamisessa. Järjestöt vaativat Israelia päästämään enemmän rahaa, tavaraa ja avustustyöntekijöitä Gazan puolelle. Israelin pääministeri Ehud Olmert syyttää tilanteesta Hamasia. Olmert uhkasi tänään, että Israel iskee "ankarasti" takaisin, ellei lähes päivittäinen rakettien ampuminen Gazasta Israelin puolelle lopu.
Häkki voi heilahtaa brittipoliisin kuvaamisesta Obama tapaa EU-johtajat huhtikuussa